Ekkja mannsins "afskaplega glöð"
Ekkja manns sem lést á Landspítalanum árið 2012 segist vera "afskaplega glöð" að hjúkrunarfræðingur sem var ákærður fyrir að bera ábyrgð á dauða hans hafi verið sýknaður í héraðsdómi í dag. Ingveldur Sigurðardóttir missti eiginmann sinn Guðmund Má Bjarnason fyrir þremur árum.
Fyrri frétt mbl.is: Ásta sýknuð af ákæru fyrir manndráp
"Ég er bara afskaplega glöð að hún var sýknuð. Ég hef aldrei nokkurn tímann ásakað þessa blessuðu konu," segir Ingveldur í samtali við mbl.is. Hún segir síðustu mánuði og ár hafa tekið mikið á og að erfitt sé fyrir hana að tala um málið. Ingveldur segir það þó gott að málinu sé lokið í héraðsdómi. Nú þarf bara að vona að málinu verði ekki áfrýjað til Hæstaréttar.
Eins og fram kemur á mbl.is var Landspítalinn einnig sýknaður í héraðsdómi í dag.
Saksóknari fór fram á að hjúkrunarfræðingurinn Ásta Kristín Andrésdóttir yrði dæmd í fjögurra til sex mánaða skilorðsbundið fangelsi og til að greiða sakarkostnað upp á 1,2 milljónir króna. Hún var ákærð fyrir manndráp af gáleysi.
Ekkja manns sem lést á Landspítalanum árið 2012 segist vera "afskaplega glöð" að hjúkrunarfræðingur sem var ákærður fyrir að bera ábyrgð á dauða hans hafi verið sýknaður í héraðsdómi í dag.
Ingveldur Sigurðardóttir missti eiginmann sinn Guðmund Má Bjarnason fyrir þremur árum.
Saksóknari fór fram á að hjúkrunarfræðingurinn Ásta Kristín Andrésdóttir yrði dæmd í fjögurra til sex mánaða skilorðsbundið fangelsi og til að greiða sakarkostnað upp á 1,2 milljónir króna.
Hún var ákærð fyrir manndráp af gáleysi.